Diari Oficial de la Generalitat Valenciana


Sumari del DOGV 6168, del 18-12-2009 (2009/13979)

Notificació de la sentència 176/2009 del judici verbal 1700/2008.
-----------------------------------------------------------------

### Dades del document

Número de DOGV
:   6168

Data del DOGV
:   18-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13726


Data del document
:   10-11-2009

Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència 176/2009 del judici verbal 1700/2008. [2009/13639]  
Miriam Muñoz Peiró, secretària judicial del Jutjat de Primera Instància número 21 de València, mitjançant aquest edicte faig saber:  
Que en aquest Jutjat se segueix judici verbal (desnonament per falta de pagament) amb el número 001700/2008, a instàncies de Ricardo Andrés Castelló, representat per la procuradora Cristina Borras Boldova, i assistit per la lletrada Marta Villanueva Farinós, contra José Manuel Pérez Muñoz e Impresiones del Todo, SLL, sobre resolució de contracte d'arrendament per no haver pagat les rendes i reclamació d'una quantitat, en el qual la magistrada jutgessa Matilde Sabater Alamar ha disposat en el dia de la data notificar la sentència dictada en aquestes actuacions als demandats que es troben en parador ignorat, Jose Manuel Pérez Muñoz e Impresiones del Todo, SLL, que té encapçalament i la dispositiva que literalment són com segueix:   
«Sentència número 000176/2009   
València, 10 de novembre de 2009   
Matilde Sabater Alamar, magistrada jutgessa del Jutjat de Primera Instància número 21 de València, he vist aquestes actuacions de judici verbal, registrades amb el número 1700/2008, en virtut de la demanda interposada per Ricardo Andrés Castelló, representada per Cristina Borás Boldova, i assistit de la lletrada Marta Villanueva Castelló, contra Manuel Pérez Muñoz, com a representant de l'entitat Impresiones del Toro, SL, rebels en aquestes actuacions. L'objecte del plet és el desnonament per no haver pagat la renda i la reclamació d'una quantitat.   
Dispositiva  
Estime la demanda interposada per Ricardo Andrés Castelló contra l'entitat Impresiones del Toro, SL, representada per José Manuel Pérez Muñoz:   
a) Declare resolts els contractes d'arrendament subscrits entre les parts el 2 de novembre de 2001 i l'1 de gener de 2007 sobre els immobles situats al carrer de Miguel Servet, número, 20, i carrer de Sierra Martes, número, 25, per falta de pagament de la renda pactada, i en conseqüència declare el desnonament de l'entitat Impresiones del Toro, SL, que haurà de desallotjar i deixar a disposició de l'actora el local indicat una vegada ferma aquesta resolució i de forma immediata, amb l'advertència que, si no ho fa serà llançada dels locals esmentats el dia 4 de gener de 2009, o l'immediat que assenyale el Servei Comú de Notificacions i Embargaments, a càrrec seu.  
b) Condemne Impresiones del Toro, SL, a pagar 19.606 euros, quantitat que es correspon amb l'import de les mensualitats i quantitats assimilades deixades de pagar fins al mes de novembre de 2009 inclusivament, així com l'import de les rendes que vencen amb posterioritat i fins a l'efectiu de justícia llançament a raó de 1.296,58 euros mensuals.   
Les costes seran pagades per la part demandada.   
Inclogueu aquesta resolució en el llibre de sentències i deixeu-ne una testimoniança en les actuacions. Notifiqueu-la a les part i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València. Caldrà preparar el recurs davant d'aquest Jutjat, dins del termini de cinc dies, d'acord amb els tràmits que estableixen els articles 457 i següents de la vigent Llei d'Enjudiciament Civil. Així mateix, per admetre l'apel·lació serà necessària la consignació d'un dipòsit de 50 € en el compte del Jutjat, clau 02 (disposició addicional 17.4, Llei Orgànica 1/2009).   
Aquesta és la meua sentència, que pronuncie, mane i firme».   
I perquè valga d'edicte de notificació de la sentència als demandats, en parador ignorat, estenc el present edicte que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.   
València, 10 de novembre de 2009.- La secretària judicial: Miriam Muñoz Peiró.